GiliGold/VAD_KnessetCorpus huggingface dataset:
יבגני סובה:
הכנה לא טובה של שיעורי בית.
אורלי לוי אבקסיס:
לא, צד אחד שיחקו כדורגל, צד אחד שיחקו כדורסל.
את אמא תרזה הבנתי, מרמורק לא הבנתי.
גיא בוסי:
זה כמו להציב אברך אל מול מרן עובדיה יוסף מנוחתו עדן.
גיא בוסי:
זו דוגמה לאדוני.
גיא בוסי:
סיני ועוקר הרים אל מול מישור.
רם שפע:
אוקיי, בוא - - -
גיא בוסי:
אדוני שם לב שחבר הכנסת רם שפע מפריע לי ואדוני לא מגן עלי.
גיא בוסי:
פעם אחר פעם, כל פעם שאני אומר משהו שהוא מהמקורות - - -
יש לי דוגמה טובה, בוסי - - -
רם שפע:
לא לא, אדוני.
רם שפע:
אתה מגיע לפה ובאופן מכוון ניכר שאתה זז מהטיעונים המשפטיים שלך להתעסק עם מה אומרים ולא אומרים חברי הכנסת.
רם שפע:
אני מקשיב לך כבר שעות בנפש חפצה כדי לשמוע את הטיעונים שלך ואתה, לצערי, עוסק במה אומרים חברי הכנסת.
אורלי לוי אבקסיס:
טיעונים ענייניים.
משה אבוטבול:
מה קרה, רם?
משה אבוטבול:
הוא מביא דוגמאות, מביא לך משלים כי אתם - - -
רם שפע:
אין לי בעיה.
רם שפע:
זה שהוא נותן דוגמאות - - -
אורלי לוי אבקסיס:
איפה יושבת-ראש מפלגת העבודה - - - את הסיעה שלה?
איתן גינזבורג:
אנחנו בעד, תודה.
שלמה קרעי:
בהליך מעין שיפוטי גם הטענות יכולות להיות מעין שיפוטיות.
משה אבוטבול:
הוא מסביר לכם דברים.
אורלי לוי אבקסיס:
- - - בתור נציג של מרב מיכאלי כדאי שתשבו בשקט, יש לכם - - -
שלמה קרעי:
אבל מה כואב לך שהוא אומר פסוק?
אורלי לוי אבקסיס:
- - - מעל הראש.
אורלי לוי אבקסיס:
אם היו מכריזים על היושבת-ראש שלכם כעל פורשת לא הייתם פה בכלל.
רם שפע:
שיגיד אלפי פסוקים, הוא גם עושה את זה בחן, אבל - - -
איתן גינזבורג:
אנא תאפשרו לעורך הדין בוסי להמשיך בטיעונים.
איתן גינזבורג:
אל תפריעו לעורך דין בוסי.
משה אבוטבול:
מה קרה לך, רם?
משה אבוטבול:
אתה האחרון - - - אתה יושב-ראש ועדת החינוך היית.
גיא בוסי:
אני רוצה להמשיך, אבל קודם כול אני רוצה למחות שבכל פעם שאני מעלה משהו מהמקורות חבר הכנסת שפע קופץ, צועק ומפריע לי.
שלמה קרעי:
זו מדינת כל אזרחיה.
רם שפע:
- - - אמר שאין פה אחד שיכול לחשוב שמה אתה אומר הוא רציני ביחס להערכתי - - -
איתן גינזבורג:
עורך דין בוסי, בכל הכבוד, מה זה?
איתן גינזבורג:
לעשות הצבעה?
איתן גינזבורג:
מה זה הדבר הזה?
גיא בוסי:
אבל הוא פנה אליי.
איתן גינזבורג:
אנא תתמקד.
גיא בוסי:
הוא פנה אליי.
גיא בוסי:
אתה לא יכול להגן רק עליהם ולא להגן עלי.
איתן גינזבורג:
עורך דין בוסי, אתה לא תנהל פה הצבעות.
איתן גינזבורג:
אתה תתמקד בטיעונים המשפטיים המקדמיים וכל טיעון אחר שאתה רוצה לטעון בזמן שיוקדש לזה.
גיא בוסי:
אז אני רוצה להגיד שחבר הכנסת שפע מפריע לי כל הזמן ואדוני לא מגן עליי.
איתן גינזבורג:
אמרת את זה כבר פעמיים.
גיא בוסי:
אז אני אגיד את זה שוב, בעיקר כשאני מעלה טיעונים מההלכה ומהמקורות.
גיא בוסי:
כנראה שיש לו בעיה עם זה.
אורלי לוי אבקסיס:
נספר להם שהיית חתן התנ"ך, בוסי?
אורלי לוי אבקסיס:
אז יש לנו עוד הרבה ציטוטים מהמקורות.
איתן גינזבורג:
חברת הכנסת לוי אבקסיס, אני מבקש ממך לא להפריע.
אורלי לוי אבקסיס:
לא, הפוך, אני אומרת שהוא מביא מהמקורות כי הוא היה חתן התנ"ך העולמי.
גיא בוסי:
לא לא, מה פתאום.
גיא בוסי:
אז אני חוזר, ואז נקשר את זה.
היינו במשל על מרמורק.
גיא בוסי:
אתה רואה, חבר הכנסת רם שפע הפריע לי והצליח, עכשיו תלמודי איננו מסודר.
איתן גינזבורג:
אני זוכר שאמרת שזה אברך אל מול הרב עובדיה יוסף כדי להסביר ליעקב אשר את ה-80:4.
איתן גינזבורג:
עכשיו תמשיך.
אני יותר מבין בנט מול פוטין.
איתן גינזבורג:
אני מקשיב לך וכולם מקשיבים לך, אז אנא תמשיך.
זה משל יותר טוב, לא?
קריאה:
לא לכעוס, איתן.
קריאה:
רגוע, רגוע.
איתן גינזבורג:
אני לא כועס אבל יש גבול כמה אפשר לנצל את הפלטפורמה.
איתן, תן לאנשים להתבטא.
איתן גינזבורג:
קדימה, קדימה.
מה הלחץ?
תראה איזה זמן יש לשר.
גיא בוסי:
חבר הכנסת לין: "הצעת החוק המונחת לפניכם אינה קובעת - - - "
יצחק פינדרוס:
כשהוא יושב פה הוא לא עושה נזקים.
גיא בוסי:
"הצעת החוק המונחת לפניכם אינה קובעת שאסור לחבר כנסת לפרוש מסיעתו.
גיא בוסי:
הוא יכול לפרוש מסיעתו אם הוא מגיע למשבר אידיאולוגי חמור עם סיעתו או יש לו בעיה מצפונית קשה".
גיא בוסי:
המילים הללו עמדו בפני חברי הכנסת במליאה טרם שהם הצביעו על גרסה א' או גרסה ב'.
גיא בוסי:
הווי אומר שפרישה אידיאולוגית איננה יכולה להוות פרישה, בוודאי – או לא בוודאי – כשאין תמורה.
גיא בוסי:
הדבר הזה בלתי אפשרי.
גיא בוסי:
מה שנעשה כאן זה חקיקה בניגוד לעמדת הכנסת, ואני חוזר ואומר: העניין התקבל ברוב אדיר.
גיא בוסי:
נקרא לנערה ונשאלה את פיה – אם זה בסדר לצטט מספר בראשית – נמצא כאן מי שהעלה את ההצעה עצמה, חבר הכנסת הנגבי.
גיא בוסי:
כמובן, אדוני מנהל את הדיון, אפשר לשאול אותו, הוא זה שהעלה את הטיעון.
ספר חוויות מזה.
איתן גינזבורג:
יעקב אשר, די.
גיא בוסי:
זה לעניין הזה.
שלמה קרעי:
תמשיך את הציטוט אחרי ההצבעה.
שלמה קרעי:
היושב-ראש אומר: "התקבלה ברוב אדיר".
איתן גינזבורג:
עורך דין בוסי, בבקשה תמשיך.
גיא בוסי:
נכון, תודה.
גיא בוסי:
היושב-ראש, ג' גדות: "חברי הכנסת, אתם מסכימים אתי שגרסה ב' נתקבלה ברוב אדיר".
גיא בוסי:
הוא אומר "אדיר", לא אני אומר.
גיא בוסי:
"אני קובע שגרסה ב' נתקבלה".
גיא בוסי:
הווי אומר שהחוק הזה איננו זקוק לפרשנות של יועצים משפטיים, איננו זקוק לתקדימים כאלה ואחרים, החוק הזה צלול כבדולח.
גיא בוסי:
החוק הזה אומר שחבר כנסת שפרש מבחינה אידיאולוגית, בלי לקבל תמורה, לא ניתן לראות אותו כפורש.
גיא בוסי:
לסיום הטיעון הזה אני רוצה להביא דוגמה חיה.
גיא בוסי:
חברת הכנסת מרב מיכאלי פרשה מסיעתה מבחינת התנהלות.
גיא בוסי:
אני חוזר ואומר, אתם צריכים להבין: היא לא הצביעה בעד הקמת ממשלת החילופין.
גיא בוסי:
יתר על כן, היא אמרה שהיא לא מוכנה להצביע – ואני מצטט, אדוני – "כי גנבנו את המנדט שקיבלנו מהבוחר".
גיא בוסי:
אני לא יודע אם אתם מבינים מה קורה כאן.
גיא בוסי:
ולאחר מכן, ובגלל שהיא הייתה אידיאולוגית היא התמודדה מול זה – חבר הכנסת עמיר פרץ – שכביכול לא קיים את מה שאמרו הבוחרים ונעשתה יושבת-ראש מפלגת העבודה.
גיא בוסי:
אתם מבינים מה עושים כאן?
גיא בוסי:
הרי זה בדיוק המקרה, מנסים למנוע מחבר הכנסת - - -
אורלי לוי אבקסיס:
צביעות פוליטית.
יצחק פינדרוס:
לא, אבל שם זה היה - - -
אורלי לוי אבקסיס:
צבועים.
יצחק פינדרוס:
מה אתה משווה?
יצחק פינדרוס:
שם זה היה ביבי.
ענבר בזק:
שכחת לספר מה חברת הכנסת אורלי לוי עשתה עם קולות הבוחרים שלה.
איתן גינזבורג:
חברת הכנסת בזק, אני מבקש.
אורלי לוי אבקסיס:
תקשיבי, שלא תהיי מודאגת.
שלמה קרעי:
- - - הדברים שהוא אומר הם אמת כואבת, כולם קופצים.
איתן גינזבורג:
חברת הכנסת אורלי לוי אבקסיס.
אופיר כץ:
זה יהיה מעניין אם, שיקלי, גם אתה תתמודד נגד בנט.
אופיר כץ:
זה גם ייגמר 90:10.
משה אבוטבול:
אבל למה רם שותק?
משה אבוטבול:
פה הייתי רוצה לשמוע את רם, מה מגיב לטיעון החשוב הזה.
איתן גינזבורג:
חבר הכנסת אבוטבול, אני מבקש ממך.
גיא בוסי:
קודם כול, חברת הכנסת בָּזָק, לא הבנתי את הטענה.
גיא בוסי:
אני טוען בשם חבר הכנסת שיקלי.
ענבר בזק:
בֶּזֶק.
ענבר בזק:
קוראים לי בֶּזֶק, לא בָּזָק.
אורלי לוי אבקסיס:
טוב, הוא לא בדק את כל הנורבגים.
אורלי לוי אבקסיס:
הוא מכיר את אלה שנבחרו, אז לוקח זמן ללמוד שמות חדשים בכל זאת.
גיא בוסי:
לא, בכבוד אמרתי.
גיא בוסי:
אני מתנצל על הטעות בשם.
אורלי לוי אבקסיס:
20 ומשהו נורבגים, לוקח זמן.
ענבר בזק:
- - - הרבה יותר עריקים בליכוד מנורבגים.
איתן גינזבורג:
חברת הכנסת לוי אבקסיס, חברת הכנסת בזק, תודה.
אורלי לוי אבקסיס:
לוקח זמן, ממי, ללמוד את השמות החדשים שלכם.
איתן גינזבורג:
תודה, תודה רבה.
שלמה קרעי:
איך נורבגים בכלל מצביעים פה?
איתן גינזבורג:
חבר הכנסת קרעי, תודה.
שלמה קרעי:
הם תפוסים ככה.
גיא בוסי:
אני מתנצל, חברת הכנסת בזק, לא התכוונתי להעליב.
גיא בוסי:
רק רציתי להגיד לך שאני מייצג את חבר הכנסת שיקלי, אז אלה הטיעונים שאני מעלה.
גיא בוסי:
אתם מבינים מה קורה כאן, למרות הניסיונות להפריע?
גיא בוסי:
יש כאן ניסיון לא רק לשנות את השיטה של מפלגות, של איש אחד על פיו יישק דבר, אלא להוסיף עוד סנקציות שלא התכוונתם לאותן סמכויות של אותן מפלגות של איש אחד.
גיא בוסי:
אין כדבר הזה.
גיא בוסי:
תנסו לחשוב שיהיה אפשר לבצע כזה באיזשהו פרלמנט בעולם – לא אני אומר את זה, אומר את זה פרופ' רובינשטיין.
גיא בוסי:
אז אם כבר החלטתם לעשות משהו כזה דרמטי – הנה, קבעתם לכם אזיקים, קבעתם לכם מגבלות, קבעתם מי יבוא בקהל ישראל ומי לא יבוא בקהל ישראל.
גיא בוסי:
איך אתם יכולים ביד אחת לקבל כזאת החלטה וביד שנייה, רק בשל שיקולים צרים פוליטיים, לקבל כזה דבר?
גיא בוסי:
זה פשוט בלתי נתפס.
אורלי לוי אבקסיס:
תצטט את גפני בחקיקת החוק, שהוא אמר שהופכים את הח"כים לרובוטים.
איתן גינזבורג:
חברת הכנסת לוי אבקסיס, אני מבקש לא להפריע.
אורלי לוי אבקסיס:
אלה רובוטים.
אורלי לוי אבקסיס:
זה הערות ביניים.
איתן גינזבורג:
את לא צריכה להעיר ביניים לעורך דין בוסי.
אורלי לוי אבקסיס:
מותר לחברי כנסת.
אורלי לוי אבקסיס:
תקרא את התקנון.
איתן גינזבורג:
את לא צריכה להעיר בהערות ביניים לבוסי.
אורלי לוי אבקסיס:
זכותי להעיר בהערות ביניים לגבי כל הדיון.
אורלי לוי אבקסיס:
אתה רוצה את הציטוט?
אורלי לוי אבקסיס:
יש לי.
גיא בוסי:
לא, יש לי.
גיא בוסי:
יש לי ציטוט טוב יותר דווקא.
גיא בוסי:
הזכרנו את מרצ, בואו נדבר על ציטוט של מרדכי ורשובסקי.
גיא בוסי:
"אנחנו רוצים שאנשים ילכו לפוליטיקה - - - "
משה אבוטבול:
להראות את המראה מול הפנים.
תודה שהסברת לי.
גיא בוסי:
"אנחנו רוצים שאנשים ילכו לפוליטיקה מפני שמצפונם דוחף אותם לפוליטיקה, מפני שהם רוצים להילחם בענייני ציבור, מפני שהם מוכנים להיאבק, לא למען קבלת טובות הנאה".
גיא בוסי:
אני רוצה שיהיה ברור: מגיש הבקשה, שהחליט לא להתייצב כאן מסיבותיו, הוא זה שהציע תמורה.
גיא בוסי:
הוא הציע לחבר הכנסת שיקלי כל דבר שהוא חפץ מחוץ לכנסת.
גיא בוסי:
כל דבר שהוא חפץ מחוץ לכנסת.
משה אבוטבול:
כולל שגרירות?
גיא בוסי:
הוא הציע לו כל דבר שהוא חפץ מחוץ לכנסת.
גיא בוסי:
אנחנו מדברים על תמורה; מה לך יותר תמורה מזה?
גיא בוסי:
כן, אני חושב שצריך להזכיר את הציטוט של חבר הכנסת גפני: "אנחנו לא רוצים להפוך את חברי הכנסת לרובוטים" – וזה מה שאתם עושים, חברי הכנסת הופכים להיות רובוטים.
גיא בוסי:
אם אין יותר את מצע המפלגה, אם אין יותר את החוקה של המפלגה, אם אין יותר את התקנון של המפלגה, מה נשאר?
גיא בוסי:
מה תציעו לאזרחים?
גיא בוסי:
אם תחליטו שחבר הכנסת הוא פורש, תהיה הערת אזהרה לפני כל נאום של כל אחד ואחת מכם.
אורלי לוי אבקסיס:
אני אמרתי את זה.
גיא בוסי:
זאת אמת לשעתה, וזהו.
גיא בוסי:
אתם רואים, הציבור מסתכל עלינו, אכפת לו מכם.
גיא בוסי:
אם חשוב לכם הכבוד של הבית הזה אתם צריכים להאדיר אנשים אידיאולוגיים, אתם צריכים לתת להם זכות עודפת.
גיא בוסי:
אתם לא צריכים להטיל עליהם סנקציות בבחינת כולם יראו וייראו.
גיא בוסי:
מי שיפעל לפי האידיאולוגיה – חד דינו מיתה, נסלק אותו מהעיר, נביא לו 40 מלקות, יאכל את הדגים הסרוחים, רק כי הוא העז להיות אידיאולוגי.
גיא בוסי:
איך הדבר הזה אפשרי?
גיא בוסי:
איך אתם לא זועקים?
גיא בוסי:
איך אין איש פוצה פה ומצפצף?
גיא בוסי:
אני לבדי צריך להעלות את הטיעונים האלה?
גיא בוסי:
יש כאן יועצים משפטיים, יש את הזכות לבחור ולהיבחר.
גיא בוסי:
אתם מונעים מכל הציבור במדינת ישראל, שחושב שמא אולי יש טעם במה שעושה חבר הכנסת שיקלי, למנוע מהם בכלל את האפשרות.
גיא בוסי:
מדובר בסעיף אחר בחוק, הסעיף שמתעסק בפסילה איננו הסעיף שלנו.
ניר ברקת:
אנחנו משוכנעים שהקואליציה תצביע על פי צו מצפונם.
משה אבוטבול:
תעשו סקר, תראו כמה אתם נופלים שם.
איתן גינזבורג:
חבר הכנסת אבוטבול, אני מבקש לא להפריע.
איתן גינזבורג:
אתם מפריעים לו, זה מנתק לו את חוט המחשבה.
אורלי לוי אבקסיס:
בקואליציה הזו המצפון שווה כיסא.
איתן גינזבורג:
חברת הכנסת לוי אבקסיס, תודה רבה.
משה אבוטבול:
אני מחכה לזכות הדיבור שלי, איתן.
משה אבוטבול:
מתי זה יהיה?
איתן גינזבורג:
כל דקה שאתה מדבר ומילה שאתה מדבר מורידים לך מזכות הדיבור.
משה אבוטבול:
אני עוד לא דיברתי.
איתן גינזבורג:
אתה לא מפסיק לדבר.
משה אבוטבול:
תענה לי, רק שאלתי.
שלמה קרעי:
הם כמו איש הפח, אין להם אידיאולוגיה, אין לב בפנים.
גיא בוסי:
אני לא יודע לגבי איש הפח, אבל אם כבר יש שאלה השאלה היא לגבי הפחד – אני חושב שזה היה האריה, מי שלא היה לו אומץ.
גיא בוסי:
אני חוזר ואומר, לכאורה לא צריכה להיות כאן עמדה קואליציונית.
גיא בוסי:
חבר הכנסת ורשובסקי הצביע לטובת חברת הכנסת גאולה כהן.
גיא בוסי:
1:86, זאת הייתה התוצאה.
גיא בוסי:
ועכשיו אתם באים ולוקחים את כל ההיסטוריה של הבית המכובד הזה וזורקים לפח הזבל של ההיסטוריה.
גיא בוסי:
אני לא מצליח להבין איך אין אף אחד קם וצועק ואומר: המלך הוא עירום.
גיא בוסי:
מה שאתם עושים כאן הוא אסור בתכלית האיסור.
גיא בוסי:
זה לא מוקצה מחמת מראית עין, זה מוקצה מחמת שימוש.
קריאה:
מחמת מיאוס.
גיא בוסי:
בשום פנים ואופן מיאוס.
גיא בוסי:
מוקצה מחמת שימוש, אסור לעשות את השימוש בדבר הזה.
גיא בוסי:
זה כמו זה שלקח את הנר בשבת ורצה לבדוק את התלמוד – הדבר הזה אסור.
גיא בוסי:
אני עובר נושא, גם מקדמי אם חשבת שלא.
גיא בוסי:
הדיון הזה מחייב שכל אחד ואחד מכם יצביע לפי צו מצפונו.
גיא בוסי:
בגלל זה שאלתי, והיושב-ראש סירב שתיתנו לי תשובה, האם כל אחד ואחד מכם קרא את החומר קודם לכן.
גיא בוסי:
זה חלק מהדיון, אתם אמורים להגיע מוכנים.
גיא בוסי:
אסור שיהיה מצב שתהיה משמעת קואליציונית שאומרת כיצד להצביע.
גיא בוסי:
אבל מסתבר שכן יש משמעת קואליציונית, ולא אני אומר את זה, אומרת את זה אחת מחברות הוועדה, ואני רוצה לצטט.
גיא בוסי:
אומרת חברת הכנסת בן ארי: "הדיון שנקבע בעניין שיקלי הוא היום שהתחייבתי להיות בו בכנס בצפון ולכן ביקשתי מהסיעה החלפה.
גיא בוסי:
אילו הייתי בכנסת הייתי מצביעה בהתאם לעמדת הקואליציה.
אורלי לוי אבקסיס:
רובוטים.
גיא בוסי:
"מכיוון שמדובר בטריבונל מעין שיפוטי שבו חייבים להיות לאורך הדיונים, חבר הכנסת טור פז התנדב להחליפי".
גיא בוסי:
אני רוצה לדעת – חבר הכנסת שיקלי מבקש לדעת מה הייתה ההחלטה של הקואליציה.
אורלי לוי אבקסיס:
אה, יש החלטה.
גיא בוסי:
הנה, מה אני אומר.
בועז טופורובסקי:
אני יכול לענות לך.
איתן גינזבורג:
לא, אני מבקש לא לענות.
איתן גינזבורג:
אמרתי בהתחלה שאין שום משמעת קואליציונית ואין שום טעם לענות על הדבר הזה.
גיא בוסי:
"אילו הייתי בכנסת הייתי מצביעה בהתאם לעמדת הקואליציה".
אורלי לוי אבקסיס:
רגע, אז יש משמעת קואליציונית?
איתן גינזבורג:
הודעתי בהתחלה, כשלא הקשבתם לי, שאין משמעת קואליציונית.
גיא בוסי:
אז ככל הנראה - - -
שלמה קרעי:
על מי אתה עובד, היושב-ראש?
גיא בוסי:
כנראה חברת הוועדה מירב בן ארי - - -
אורלי לוי אבקסיס:
עוד לא שמעתי בדיחה יותר מוצלחת מזו הרבה מאוד זמן.
יצחק פינדרוס:
לא, אני אגיד לך את האמת.
יצחק פינדרוס:
היא יודעת שאין יושבת-ראש לקואליציה כרגע אז לקואליציה אין עמדות בעצם.
יצחק פינדרוס:
אין בכלל עמדות.
אורלי לוי אבקסיס:
כי רע"מ הקפיאה את חברותה בקואליציה אז אין משמעת קואליציונית, כדי שלא יגידו שרע"מ מפרה משמעת קואליציונית.
אורלי לוי אבקסיס:
הבנתם?
יצחק פינדרוס:
הם האחרונים שיפרו.
יצחק פינדרוס:
בקואליציה הזאת הם הכי ישרים.
גיא בוסי:
אכן אמר היושב-ראש בפתיח הדיון שאסור שתהיה כאן עמדה קואליציונית.
גיא בוסי:
הוא אמר את זה, אבל - - -
איתן גינזבורג:
בגלל זה היושב-ראש הזהיר את יושב-ראש הקואליציה שלא יגיד משהו בניגוד לחוק, שיהרוס להם את ההליך השיפוטי.
איתן גינזבורג:
חברת הכנסת לוי אבקסיס, אל תפריעי.
אורלי לוי אבקסיס:
אז אתה אומר משהו בניגוד גמור לטופורובסקי.
אורלי לוי אבקסיס:
המציאות, אנחנו נראה את התוצאות פה - -
איתן גינזבורג:
חברת הכנסת לוי אבקסיס, אני קורא אותך לסדר פעם ראשונה.
אורלי לוי אבקסיס:
ואז יידעו אם שיקרת את הוועדה או לא שיקרת את הוועדה.
אורלי לוי אבקסיס:
אתה אומר משהו שבינו לבין המציאות - - -
אורלי לוי אבקסיס:
וכל מי שאומר כמוך, הוא משקר את עצמו ואת הציבור.
איתן גינזבורג:
תפסיקי להפריע.
אורלי לוי אבקסיס:
יש לכם משמעת קואליציונית - -
איתן גינזבורג:
חברת הכנסת לוי אבקסיס, תפסיקי להפריע.
אורלי לוי אבקסיס:
- - אחרת הח"כים לא היו פה, ובועז טופורובסקי בא להגיד משמעת קואליציונית - - -
איתן גינזבורג:
חברת הכנסת לוי אבקסיס, אני קורא אותך לסדר פעם שלישית.
אורלי לוי אבקסיס:
ומירב בן ארי אמרה שתצביע עם הקואליציה, אז אל תשקר את הוועדה.
רם שפע:
כמה שקרים הצלחת להוציא בחצי דקה.
אורלי לוי אבקסיס:
תגידו - - -
איתן גינזבורג:
חברת הכנסת לוי - - -
אורלי לוי אבקסיס:
אתה עם החמאה על הראש והיושבת-ראש - - -
איתן גינזבורג:
חברת הכנסת לוי, תפסיקי להפריע.
יצחק פינדרוס:
היא משקרת שיש משמעת קואליציונית.
אורלי לוי אבקסיס:
מרב מיכאלי הייתה - -
יצחק פינדרוס:
ככה אתם תראו את הפרצוף השקרי שלכם.
אורלי לוי אבקסיס:
- - צריכה להיות מופרשת על פי אותו דין שאתה נמצא כאן עכשיו.
אורלי לוי אבקסיס:
אז שיקרת את הוועדה?
יצחק פינדרוס:
היא משקרת כשהיא אומרת שיש משמעת קואליציונית.
אורלי לוי אבקסיס:
מי שיקר את הוועדה, אתה או הח"כית?
רם שפע:
אני לא מוכן להתייחס לזה שהיא אומרת למישהו חמאה - - -
איתן גינזבורג:
חברת הכנסת לוי אבקסיס, אני מבקש ממך להפסיק להפריע.
אורלי לוי אבקסיס:
אתה או בן ארי, מישהו משקר.
אורלי לוי אבקסיס:
או אתה משקר או בן ארי משקרת.
אורלי לוי אבקסיס:
אני רוצה לדעת.
איתן גינזבורג:
אני אקרא אותך לסדר פעם שלישית, אני מודיע לך.
אורלי לוי אבקסיס:
זה דיון, אנחנו צריכים תשובות.
אורלי לוי אבקסיס:
יש משמעת קואליציונית או אין?
אורלי לוי אבקסיס:
כי אם יש משמעת קואליציונית - - -
אורלי לוי אבקסיס:
אני מבקשת מכם תשובות ענייניות.
אורלי לוי אבקסיס:
אתה יודע, בבית משפט אחר כך נוכל להוכיח אם הייתה משמעת קואליציונית או לא, כי זה בניגוד לחוק מה שאתה אומר - - -
איתן גינזבורג:
תצאי החוצה בבקשה.
אורלי לוי אבקסיס:
- - ואתה משקר את הוועדה ביודעין.
אורלי לוי אבקסיס:
וכל מי שיש לו עיניים בראש רואה את זה, גם בתקשורת.
אורלי לוי אבקסיס:
רואה את זה, יודע שיש לכם משמעת קואליציונית ואתה משקר את הוועדה, משקר את החברים, וכמעט בועז הפיל אותך והזהרת אותו לא לדבר.
איתן גינזבורג:
תצאי החוצה.
אורלי לוי אבקסיס:
ייקחו הכתבים הפרלמנטריים את הווידיאו - -
איתן גינזבורג:
סדרנים, נא להוציא את חברת הכנסת לוי אבקסיס החוצה.
אורלי לוי אבקסיס:
- - ויראו איך אתה מאיים על בועז שלא להפיל את הקואליציה - - -
איתן גינזבורג:
פשוט חסרת רסן.
אורלי לוי אבקסיס:
ואתם שקרנים וצבועים.
אורלי לוי אבקסיס:
(חברת הכנסת אורלי לוי אבקסיס יוצאת מאולם הוועדה.
אורלי לוי אבקסיס:
)
רם שפע:
ברור, ברור.
קריאה:
אמרה אורלי לוי.
יצחק פינדרוס:
לא, זה אמת.
יצחק פינדרוס:
אין משמעת קואליציונית.
איתן גינזבורג:
חבר הכנסת פינדרוס, אני מבקש ממך.
יצחק פינדרוס:
את משכנעת את עצמך.
שלמה קרעי:
ולכן הם כולם יצביעו במקרה - - -
יצחק פינדרוס:
במקרה כולם יצביעו על מה שיציע.
יצחק פינדרוס:
במקרה.
ענבר בזק:
אנחנו נצביע לפי צו מצפוננו, אני יכולה להבטיח לך.
יצחק פינדרוס:
אנחנו מסתכלים על שקרנים שתובעים מישהו על בגידה.
יצחק פינדרוס:
תיאטרון הגיחוך הכי גדול שהייתי בחיי, תיאטרון אבסורד.
איתן גינזבורג:
חבר הכנסת פינדרוס, די.
גיא בוסי:
אין ספק שהיו"ר אמר מפורשות, או נתן הנחייה בתחילת הדיון - - -
איתן גינזבורג:
לא נתתי הנחייה.
איתן גינזבורג:
הודעתי.
גיא בוסי:
אמר בתחילת הדיון שאין משמעת קואליציונית.
גיא בוסי:
אבל ככל הנראה – אני אומר את זה מהכרות – שרגל לא עלה שפתותיו של יושב-ראש הישיבה, אבל ככל הנראה, הדבר לא הגיע לחברת הכנסת מירב בן ארי, ואני מעריך שאם זה לא הגיע אליה, היא איננה היחידה.
גיא בוסי:
אז אני חוזר: "אילו הייתי בכנסת הייתי מצביעה בהתאם לעמדת הקואליציה".
גיא בוסי:
אז יש או אין עמדת קואליציה?
גיא בוסי:
אנחנו שואלים בקול רם.
יצחק פינדרוס:
והתשובה היא ברורה.
ניר ברקת:
אין עמדה, אבל במקרה כולם יצביעו אותו דבר.
גיא בוסי:
אני רוצה, אדוני היושב-ראש, לחזור לטיעון של הפרישה כי אני - - -
יצחק פינדרוס:
אתה לא חייב להיות שקרן.
איתן גינזבורג:
די, חברי הכנסת.
איתן גינזבורג:
זה מפריע לעורך דין.
איתן גינזבורג:
אתם פשוט מפריעים לו.
גיא בוסי:
אני רוצה לחזור לטיעון של הפרישה, שאני מרגיש שדיברתי עליו לא מעט אבל לא ממש הצלחתי במאה אחוז שכולכם תבינו, בעיקר החבר'ה שיושבים פה מימין, אז אסביר.
גיא בוסי:
פרישה יכולה להיות בשתי צורות – בהצהרה או בהתנהגות.
גיא בוסי:
בהצהרה – אין מחלוקת, אני מעריך שאם מישהו מצהיר שהוא פורש ועוזב את הסיעה, ברור שהדבר הזה נכון.
גיא בוסי:
אבל יש לנו גם פרישה בהתנהגות, והמחוקק, כמו שאמרתי, בכל מה שקשור בפרישה בהתנהגות פתח במילה "לרבות".
יצחק פינדרוס:
את לא יכולה להצביע, לא היית פה כל הדיון.
איתן גינזבורג:
אפילו אמירת צד לתוך המיקרופון, להפריע לעורך הדין, לקטוע את חוט המחשבה – למה אתם עושים את זה?
איתן גינזבורג:
בכוונת מכוון?
איתן גינזבורג:
תגידו את זה.
יצחק פינדרוס:
אנחנו בהצגה, הכול בלוף.
איתן גינזבורג:
אני רואה, אני שם לב לזה.
יצחק פינדרוס:
הכול ישראבלוף פה, כי זה חבורת נוכלים - -
איתן גינזבורג:
אני רואה.
יצחק פינדרוס:
- - שתובעים בן אדם על בגידה.
איתן גינזבורג:
מי שלא רוצה להשתתף בדיון הזה, שייצא החוצה.
גיא בוסי:
תודה על ההגנה, אני זקוק באמת.
גיא בוסי:
חבר'ה, זה קוטע.
גיא בוסי:
יש שתי התנהגויות - - -
יצחק פינדרוס:
אם מישהו ממרצ היה מצביע בעד חוק החשמל, היית אומרת שהוא בוגד?
מיכל רוזין:
זה לא אותו דבר.
איתן גינזבורג:
די, אני מבקש ממך לא להפריע.
איתן גינזבורג:
כן, בבקשה, עורך דין בוסו.
גיא בוסי:
אני חוזר: יש שתי אופציות לפרישה – אחת, אני מצהיר שפרשתי מהסיעה.
גיא בוסי:
פה אין מחלוקת, האדם מצהיר ברור שהוא פרש.
גיא בוסי:
הטיעון השני הוא פרישה בהתנהגות.
גיא בוסי:
זאת אומרת, התנהגויות שאנחנו רואים שהן מכוונות פרישה.
גיא בוסי:
אמר המחוקק – אתם אמרתם – שאת זה צריך לשפוט לפי הפרמטר המבחין של תמורה.
גיא בוסי:
הווי אומר, מה שעם תמורה – אסור, מה שבלי תמורה – פטור.
גיא בוסי:
בואו ניתן דוגמה, שנבין.
גיא בוסי:
אם חבר כנסת הצביע פעם אחת בניגוד לעמדת סיעתו בלי תמורה, ברור שהוא פטור.
גיא בוסי:
אבל גם אם הוא הצביע מספר פעמים לא מבוטל, גם אז הוא פטור, כי עניין התמורה לא מתקיים.
גיא בוסי:
אתם קבעתם, כמו שציטטתי והסברתי, שתמורה היא היסוד.
גיא בוסי:
בלי היסוד של התמורה עניין הפרישה לא יכול להתקיים.
גיא בוסי:
אני רוצה לדבר על השיטה המשפטית שלנו.
גיא בוסי:
השיטה המשפטית לנו היא תכלית החקיקה.
גיא בוסי:
נכון שהיא תקדימים, אבל היא תכלית.
גיא בוסי:
ומה הייתה תכלית החקיקה?
גיא בוסי:
למנוע אופורטוניזם, למנוע כלנתריזם.
גיא בוסי:
ברור לכם שזה לא מתקיים במקרה הזה.
ניר ברקת:
זה הפוך.
גיא בוסי:
תודה, אדוני.
גיא בוסי:
במקרה הזה, כרחוק מזרח ממערב, זה המצב.
גיא בוסי:
אז אני מקווה שכל הניסיונות שלי להסביר לכם את ההבדלים המשפטיים לא נופלים על אוזניים ערלות ואתם באים פה בנפש חפצה.
יצחק פינדרוס:
צר לי לאכזב אותך.
משה אבוטבול:
יש גבול לתמימות.
גיא בוסי:
לא לא, אני לא פעם ראשונה ולא פעם שנייה טוען בבית הזה והטענות מתקבלות כשאתה מעלה טיעון משפטי.
גיא בוסי:
אני לא חושב שאפשר להתווכח עם הטיעון המשפטי.
גיא בוסי:
נכון, אפשר להגיד שהגודש החייה את הארי, אבל אין מחלוקת שזה לא מה שכיוונתם.
גיא בוסי:
ואני אומר: אתם לא הולכים לבדכם, אתם לא נמצאים כאן לבדכם, איתכם יש את כל ההיסטוריה של חברי הכנסת והבית הזה.
גיא בוסי:
כשאתם מצביעים להפריש את חבר הכנסת שיקלי אתם מוציאים כרטיס אדום לפרופ' רובינשטיין, לפרופ' לין, ואומרים להם: אתם מחוץ לגדר, מקומכם לא יכיר בבית הזה.
גיא בוסי:
אז עשיתם משהו, אנחנו לוקחים את כל מה שעשיתם והופכים אותו לחוכא ואטלולא.
גיא בוסי:
אל תעשו את זה, תחשבו מה יקרה לאלה שבאים אחריכם.
גיא בוסי:
תחשבו מה יעשו אלה שבאים אחריכם, לא יהיה להם מורא, לא יהיה אכפת להם.
גיא בוסי:
נתתי את הדוגמה של השעיר לעזאזל – זה חמור יותר.
גיא בוסי:
אתם מגיעים לדרגות מאוד מאוד נמוכות, שאסור להגיד את המילה הזאת.
גיא בוסי:
מרגע זה הבית הזה יהיה פרוץ, הבית הזה, יהיה מותר לעשות בו הכול.
גיא בוסי:
אנא מכם, כמו שאופשר כאן בצורה חמורה למי שאיננו חבר כנסת ואיננו חבר סיעה לטעון ופתחתם כאן פתח, שאני אומר לכם, סופו מי ישורנו, אבל בתקווה שבבית המשפט המחוזי זה יתהפך.
גיא בוסי:
אתם גורמים נזק לעצמכם בתקדימים האלו, הרי יום יבוא ותהיה ממשלה אחרת או תהיה ממשלה שוב ושוב ושוב – תהיה ממשלה חוזרת.
גיא בוסי:
אז מה יקרה?
גיא בוסי:
אלה יבטלו את אלה ואלה יבטלו את אלה?
גיא בוסי:
אנה אנו באים?
גיא בוסי:
תחשבו על זה.
גיא בוסי:
הבית הזה יהפוך לקרקס, וידכם תהיה במעל.
גיא בוסי:
לא תוכלו להגיד: ידינו לא שפכו את הדם הזה – כמובן, במטפורה על פרה אדומה.
משה אבוטבול:
עגלה ערופה.
גיא בוסי:
עגלה ערופה.
גיא בוסי:
כי אתם אלה שעשיתם, אתם אלה שביודעין ובעיניים פקוחות, למרות שהפסיקה אומרת שפרישה אידיאולוגית ללא תמורה על פי צו מצפון איננה פרישה, הצבעתם ההיפך.
גיא בוסי:
אם הכבוד של הבית הזה אכפת לכם, אל תעשו את זה.
משה אבוטבול:
ועוד חינוך ילדי בתי הספר התיכון והאוניברסיטה, יראו מה קורה פה - -
איתן גינזבורג:
חבר הכנסת אבוטבול, די.
איתן גינזבורג:
די כבר, מספיק.
משה אבוטבול:
- - איך אפשר לשקר את כולם.
איתן גינזבורג:
למה אתה לא יכול להתאפק?
משה אבוטבול:
כי אני אומר לך, נוגע לליבי הנקודה החינוכית.
משה אבוטבול:
איפה רע"מ, יושב-ראש הוועדה?
משה אבוטבול:
אתה הורס את החינוך של כל התיכוניסטים.
איתן גינזבורג:
אתה הורס את האופן שבו מתנהלים פה חברי כנסת.
משה אבוטבול:
הם רואים את זה, כולם מסתכלים עלינו.
גיא בוסי:
נקודה נוספת, והיא - - -
שלמה קרעי:
גם כשבנט בשנ"צ אפשר להמשיך את הדיון או שהוא חייב לעקוב מרחוק?
קריאה:
תודי שזה מצחיק.
נירה שפק:
לא, זה עצוב.
שלמה קרעי:
בטח עצוב ראש ממשלה בשנ"צ.
איתן גינזבורג:
חבר הכנסת קרעי, כל הערה שלך צריכה מיקרופון?
איתן גינזבורג:
אני מזכיר לך שיש לך עד 15:30.
אורית סטרוק:
זה מה ששאלתי בהתחלה: איתן, למה קוצבים לו זמן?
גיא בוסי:
אני לא יכול לדבר עד 15:30.
איתן גינזבורג:
מכיוון שנראה לי ששלוש שעות טיעון זה זמן סביר.
משה אבוטבול:
אז למה במשפט נתניהו זה לוקח ימים ושנים?
משה אבוטבול:
למה?
משה אבוטבול:
זה לא פחות, תאפשרו לנו.
קריאה:
זה לא משפט, זה דיון.
אורית סטרוק:
למה אתה קוצב אותו?
איתן גינזבורג:
כן, בבקשה עורך דין בוסי.
גיא בוסי:
אני רוצה להעלות את עניין השיהוי.
גיא בוסי:
הבקשה כאן טובלת בשיהוי, כשמחקו את ההגדרה "שיהוי" במילון ושמו את המצב שלפנינו.
גיא בוסי:
החוק מחייב שפרישה תוגש סמוך לפרישה.
גיא בוסי:
לא אני אומר שמדובר בשיהוי, אומר את זה איל ינון, ואני רוצה להסביר מדוע.
גיא בוסי:
אני מצטט מחוות דעת שכתב איל ינון.
גיא בוסי:
"אני רוצה להתייחס בקצרה לשלוש נקודות שעלו לעניין השיהוי שהעלה חבר הכנסת חנין".
גיא בוסי:
זה מהדיון של חברת הכנסת אורלי לוי אבקסיס.
גיא בוסי:
"הדבר האחרון שאפשר לומר על סיעת ישראל ביתנו במקרה הזה, שהיא נקטה בדרך של שיהוי.
גיא בוסי:
עוד באותו יום שחברת הכנסת אורלי לוי הודיעה את שהודיעה התייצב אצלי חבר הכנסת אילטוב" – אני מדגיש: זה חבר כנסת מישראל ביתנו שהתייצב עוד באותו יום – "בבקשה להכריז עליה כפורשת.
גיא בוסי:
הסברתי לחבר הכנסת אילטוב שהדבר הזה איננו אפשרי בגלל כאבי הבטן שמלווים אתכם בדיון הזה".
גיא בוסי:
הווי אומר, שאם אתה רוצה לקבל פטור משיהוי, עליך לבוא מיד עם ביצוע הפעולה הראשונה.
גיא בוסי:
ולשיטתם, אותה הצבעה שאנחנו חולקים עליה, לגבי האזרחות.
ארבל אסטרחן:
בדיוק הפוך.
יצחק פינדרוס:
לא, אמון בממשלה, לשיטתם.
יצחק פינדרוס:
עשרה חודשים.
איתן גינזבורג:
חבר הכנסת פינדרוס, תן לו לדבר.
גיא בוסי:
דווקא הוא אומר דברי טעם.
גיא בוסי:
שלושה שבועות מכינון הממשלה, ואז לבוא ולהגיש את הבקשה.
גיא בוסי:
הם לא עשו את זה, הם לא עשו את זה.
גיא בוסי:
והנה, הוא אומר: "הדבר האחרון שאפשר להגיד על ישראל ביתנו שהיא נקטה בדרך השיהוי" – עוד באותו יום.
גיא בוסי:
ופה לא התבצע באותו יום.
גיא בוסי:
להיפך, עשרה חודשים אחרי האירוע הראשוני.
גיא בוסי:
שיהוי, שיהוי, שיהוי.
גיא בוסי:
ואני אומר, בואו נלך בדרך של איל ינון; הנה הבקשה, מעכשיו תבחנו אותנו עשרה חודשים.
גיא בוסי:
אם השיהוי הוא מרגע הגשת הבקשה אז זה מה שנעשה.
גיא בוסי:
אבל אני אומר לכם, לא ניתן להעלות את כל הטיעונים האלה, כי אתה לא יכול לישון על טענותיך.
גיא בוסי:
אמר השופט גולדברג ששיהוי הוא פונקציה של הדחיפות, ואם באמת היה דחוף להם היו צריכים להגיש במועד.